**סילבוס לקורס "אהבה סכנה ואתיקה"**

**שם המרצה: יואב רונאל**

**היקף הקורס: 2 ש"ש, קורס שנתי.**

**סוג הקורס: פרוסמינר**

הקורס יעסוק בייצוגים תרבותיים (ספרותיים, קולנועיים, מוזיקליים) של אהבה בתרבות המערב. נבחן את מושג האהבה דרך מגוון פרספקטיבות: היסטוריות, פילוסופיות, מגדריות, כלכליות ופוליטיות. נסמן את הסכנות העומדות מול האהבה בעידן המודרני, ואת המודל הרומנטי המציב את האהבה עצמה כסכנה; כסיבה למוות כמחלה או כשיגעון. לבסוף, דרך הבניית הביקורת על האהבה, ננסה להעמיד מודל אתי או חיובי של אהבה. בין ההוגים והיוצרים אשר דרכם יתבסס אותו שיח אהבה: אפלטון, לאונרד כהן, ז'ק דרידה, אלאן באדיו, ניק קייב, ברוס ספרינגסטין, אווה אילוז, נתן אלרתמן, שלום חנוך, ספייק ג'ונס, רולאן בארת, מישל פוקו, אליזבת' בישופ ואחרים.

**מהלך הקורס:**

הסמסטר הראשון יוקדש לעיון ביקורתי של שיח האהבה המערבי, ויחולק למספר נושאים:

1. אהבה וסובייקטיביות (דרך קריאה ב-"משתה" לאפלטון, וב-"שיר השירים").

2. אהבה, סכנה, שיגעון ומוות (קריאה ברומאו ויוליה וביצירות אחרות)

3. אהבה וחברה (דרך קריאה במאמריה של אווה אילוז וכן דיון במושג השיח של מישל פוקו).

4. אהבה וכלכלה (הצגה מרקסיסטית של נושא האהבה).

5. אהבה ומגדר.

הסמסטר השני יוקדש לקריאה ביצירות ספרות, שירה וקולנוע העוסקות בתמות של הקורס.

הוא יתמקד בשתי התמות המסכמות של הקורס:

6. אהבה ולאומיות (דרך יצירתו של מיכה יוסף ברדיצ'בסקי)

6. אהבה ואתיקה (דרך קריאה בפילוסופים רולאן בארת אלאן באדיו).

כמו כן, בהצגה של הרפרטים של הסטודנטים, ובפגישות אישיות.

רשימת קריאה (כפופה לשינויים במהלך הקורס):

אילוז, אווה (2013). **מדוע האהבה כואבת**. הוצאת כתר, תל אביב.

אפלטון. **המשתה**.

באדיו, אלאן (2005). **אתיקה: מסה על תודעת הרוע**. בתרגום עדי אפעל. הוצאת רסלינג, תל אביב.

בארת, רולאן (1981). **שיח אהבה**. בתרגום אביבה ברק. הוצאת שוקן, ירושלים.

ברדיצ'בסקי, מיכה י' (2011). **מרים: רומאן מחיי שת עיירות**. הוצאת הקיבוץ המאוחד, תל אביב.

ברדיצ'בסקי, מיכה י' (1998). "מחניים" בתוך **כתבים** כרך ז'. הוצאת הקיבוץ המאוחד, תל אביב.

זמיר, צחי (2004). "קדושת האהוב". בתוך **עיון** 53.

פוקו, מישל (2005). **סדר השיח**. בתרגום נעם ברוך. הוצאת בבל, תל אביב.

אילוז, אווה (2013). **מדוע האהבה כואבת**. הוצאת כתר, תל אביב.

קריסטבה, ז'וליה (2006). **סיפורי אהבה**. בתרגום מיכל בן-נפתלי. הוצאת הקיבוץ המאוחד, תל אביב.

Badiou, Alain (2012). **In Praise of Love**. Translated by Peter Bush. The New Press, USA.